Teksas Sitis
Teksas Sitis (angl. Texas City) – miestas Jungtinėse Amerikos Valstijose, Teksase, į pietryčius nuo Hiustono (jo aglomeracijoje), Galvestono įlankos pakrantėje, priešais Galvestono miestą ir salą. Yra svarbus giliavandenis uostas. Geležinkelio ir plento tiltu sujungtas su Galvestonu. Naftos chemijos, naftos perdirbimo, alavo lydimo pramonė. Veikia Teksas Sičio muziejus, Meinlando koledžas (nuo 1967 m.). 2020 m. 36,3 % miesto gyventojų buvo baltieji, 31,0 % – lotynoamerikiečiai, 27,3 % – afroamerikiečiai, 3,2 % – mišrios kilmės, 1,3 % – azijiečiai.